Toby Namahanambasy

Ny Toby Namahanambasy dia toeram-pivavahana naorina tamin' ny taona 1990-2000, araka ny didin' Andriamanitra nentin' i Mamafara, izay misy tantara mahagaga mifandray amin' i Nôa. Vehivavy tsy mahay mamaky teny sy manoratra izy, tsy manana traikefa amin' ny fanorenana, nefa nofidian' Andriamanitra hanatanteraka iraka masina. Toerana manan-danja tahaka ny tobim-pifohazana ao amin' ny loteranisma malagasy izy io, na amin' ny fanabeazana ara-panahy na amin' ny fanasitranana, ao anatin' ny tambajotran-tobim-pifohazana midadasika kokoa izay natokana ho an' ny fivavahana sy ny asa sôsialy.

 Toerana misy ny toby 
Eo anelanelan' Antanifotsy sy Ambohitompoina no misy ny tanànan' i Namahanambasy, eo amin' ny 30 km miala ny Lalam-pirenena faharoa sady saro-dalana, indrindra amin' ny vanim-potoan' ny orana: eo amin' ny 3 ka hatramin' ny 5 ora eo ho eo avy eo amin' ny sampanan-dalana ao Ilempona amin' ny Lalam-pirenena faha-7, indraindray ilana fiara tsy mataho-dalana"Sur la piste de l’Arche de Noé : Namahanambasy (1ère partie)", mitiyu.wordpress.com"Sur la piste de l’Arche de Noé : Namahanambasy (2éme partie)6", mitiyu.wordpress.com"Toby Ankaramalaza : Des milliers de fidèles à la convention annuelle", www.africa-press.net"Inauguration des 250 "Mpiandry" au Toby Ambohimahazo", miranabira.blogspot.com. Trano lehibe  (eo amin' ny 50m × 17m eo ho eo) no miorina, araka ny baikon' Andriamanitra, ao anaty alan-kazokesika kely izay hita rehefa miala kely ny sampananana misy famantarana 3km alohan' ny hidirana ao amin' ilay tanàna.

 Tantaram-pahitana 

 Fiantsoana sy baiko avy amin' i Jesosy 
Teraka tamin' ny taona 1924 ary nodimandry tamin' ny taona 2017 i Hélène Rasoazanakolona, izay fantatra amin' ny anarany ara-panahy hoe Mamafara. Tsy nahay namaky teny sy mannoratra izy ary tsy manam-pahaizana momba ny taotrano izy talohan' ny "fitsidihan' Andriamanitra" azy. 

Nandritra izany fotoana izany dia nilaza izy fa nahazo toromarika manokana avy amin' i Jesosy Kristy hananganana trano lehibe (Toby-Fiangonana) mirefy 50m × 17m, eo amin' ny toerana efa voafaritra mialoha ao amin' ny taniny ao Namahanambasy. Nanda imbetsaka anefa izy tamin' ny voalohany, nefa nankatò ihany.

 Fahitana an' i Nôa 
Nandritra io fanorenana io dia voalaza fa nifankahita tamina lehilahy saro-pantarina izay ninoany fa i Nôa mihitsy izy – lehilahy mitaingina bisikileta – noho ny fangatahan' i Jesosy Kristy, izay tonga nanampy azy araka ny fitantarana. Ity lehilahy ity dia nandray anjara tamin' ny fanatanterahana ny asa.

 Fahitana vato tormalinina 
Noho ny tsy fahampiana ara-bola hamatsiana vola an' ilay fanorenana, dia lazaina fa nahita fahitana izay nanehon' i Jesosy azy ny toerana misy ny harena miafina izay hohadiny i Mamafara. Voalaza fa nahita gony misy vato tormalinina izy tao, izay milanja 50 ka hatramin' ny 200 kilao avy, izay tsara kalitao, nalaina ka namidy mba hamatsiana vola ilay fanorenana.

 Toerana misy an' i Mamafara ao anatin' ny hetsika fifohazana 
Nasandratra ho Raiamandreny ara-panahy ao amin’' ny Toby Namahanambasy-Ambohitompoina, izay mirafitra ao amin' ny Fiangonana Loterana Malagasy (FLM) i Mamafara. Araka ny fitantarana  dia voalaza fa imbetsaka maty sy nitsangana tamin' ny maty imbetsaka koa izy — intelo na indimy farafahakeliny —, ary niakatra tany an-danitra matetika, sady nampita hafatra avy amin' Andriamanitra teo anelanelan' ny 2012 sy 2015.

 Jereo koa 

 Tobilehibe Ankaramalaza
 Toby Ambohimahazo

 Rohy ivelany 

 "Toby Ankaramalaza : Des milliers de fidèles à la convention annuelle", www.africa-press.net
 "Inauguration des 250 "Mpiandry" au Toby Ambohimahazo", miranabira.blogspot.com

 Loharano sy fanamarihana